
la^uascunque  observationes  per  integrum  an- 
num, quo  in  nosocomio  caritatis  medico -chi- 
rurgi inferioris  munere  functus  sum,  circa  ul- 
cera intestinalia  institui,  occasionem  mihi  prae- 
buerunt, alterum  cum  altero  comparandi.  Qua 
ratione  maxima  eorum  diversitas  mihi  occurrit, 
atque  hoc  ipsum  me  commovit,  ut  pro  viribus 
meis  eam  in  clariorem  lucem  proponerem. 
Sed  hoc  grave  atque  permagnum  opus  non 
solum  propter  breve  temporis  spatium,  quod 
mihi  datum  est,  sed  etiam  propter  arctos  fines, 
qui  praescripti  sunt  tali  dissertationi,  hoc  igi- 
tur opus  eas^  oh  causas  copiosius  ac  fusius 
pertractandum  in  melius  fempus  differre  statui; 
nunc  vero  indicare  solummodo  volo,  quid  ab 
illo  exspectandum  sit.  Nec  de  ulcerum  tlieo- 
rils,  aut  causis,  aut  exitu,  aut  curatione  disse- 
rere mihi  proposui,  sed  ad  hunc  finetn  enu- 
merare tantum  in  mente  est,  quae  in  dissecan- 
dis cadaveribus  ad  oculos  prodeunt.  Praeterea 

quod  spectat  ad  s)Tnptomata  ulcerum,  haec 
valde  fallacia  sunt,  fere  nunquam  certa,  imo 
non  raro  plane  desunt  in  hominibus,  in  quibus 
dissectione  cadaveris  ulcerum  exislentia  extra 
ornnem  dubitationem  posita  est.  Praeterlapso 
anno  mihi  etiam  contigit,  ulcera  ventriculi  car- 
cinomatosa  detegere,  symptomata  eorum  autem 
essentialia,  e.  g.  vomitus,  durante  vita  fere  nun- 
quam aderant.  Praeterea  exsudatlones,  emolli- 
tiones,  rubedines  tractus  Intestinorum  indica- 
bant inflammationes,  quae  sine  symptomati- 
bus decurrerunt,  aliis  autem, in  casibus,  ubi 
ulcera  jure  exspectari  poterant,  ne  ullum  vesti- 
gium quidem  inveniri  poterat.  Hac  ratione 
multi  abdominis  morbi  decurrunt,  et  Yiro  Per- 
illustrissimo Guilelmo  Hufeland  plane  assen- 
tlendum  est,  si  Incerta  morborum  abdominalium 
symptomata  inde  derivanda  esse  dicit,  quod  per 
gangliorum  connexum  impressiones  non  recta 
via  et  justo  modo  ad  conscientiam  perveniant. 
Sed  haec  omnia  omittamus,  ulcera  ipsa  inte- 
stinalia tantum  in  cadacerum  dissectionibus 
inventa  describere  volui. 

Ac  vos  quidem  L.  B.  benigne,  ut  hasce 
qualescunque  Pagellas  excipiatis,  omni,  qua 
par  est,  observantia  rogo. 


Ulcera  intestinalia  antiquis  medicis  jam  nola  fue- 
runt, sed  parum  accurate. 

Hippocrates  in  ^aTtavtcc’'  enarrat  morborum 
historias,  sed  ulcerum  intestinalium  obiter  tantum 
mentionem  fecit,  et  nunquam  ei  in  mentem  venerat, 
diversas  proponere  formas. 

Aretaeus  ad  sedem  respiciens,  dicit:  „Jam 
„interest  inter  sedem,  an  in  intestinis  crassis,  aut 
„ tenuibus  superveniant.” 

Tum  Galenus^'),  cui  inter  clarissimos  antiqui- 
tatis Graecorum  medicos  eximias  laudes  referre 
oportet,  enumerandis  iis  ulcerum  intestinalium  sym- 
ptomatibus studet,  e quibus  jam  durante  vita  ulce- 
rum sedem  dignoscere  licet,  dicens: 

Hippocratis  ^anavxu'*  Editio  Kuehnei,  Lipsiae  1826. 
Tom.  II.  pag.  401. 

Aretaei  „a;r«vTa’’  Editio  Kuehnei.  Lipsiae  1828.  p.  153. 

Claudii  Galeni  „artavtu’’  Editio  Kuehnei.  Lipsiae  1824. 
Tom.  VII.  pag.  247.  Tom.  VIIL  pag.  25,  43  — 85. 

„ liitestiuuui  ulcere  affecluiii  iieino  dubitaverit, 
„et  vero  an  in  exilioribus  intestinis,  an  crassis  ul- 
„cus  consistat,  nondum  manifestum  est,  sed  ut  lui- 
„per  dicebamus,  et  ex  ramentorum  specie,  et  exitus 
„tempore,  et  tertio  ex  mixtione  cum  stercore,  modo 
„ majori,  modo  minori  aut  etiam  nulla  distinguetur. 
„Nam  infirmarum  partium  ulcera  nullo  modo  ul- 
,„cerum  habent  notas  alvi  excrementis  admixtas, 
„partium  vero  paulo  superiorum  ulcera  mixtas  qui- 
„dem  cum  stercore  habent  notas,  sed  leviter  duii- 
„ taxat,  quemadmodum,  si  multo  sunt  superiora 
„ vehementi or  erit  mixtura,  praecipue  vero  in  su- 
„ premis  intestinis  ulceris  propria  vehementer  ster- 
„cori  admixta.” 

Theophilus  Bonetus *  *)  etsi  saepius  de  ulceri- 
bus loquitur  iutestiualibus,  tamen  uno  tantum  loco 
symptomata  ipsa,  et  quidem  ulceris  scabiosi,  enu- 
merat. 

Brunn  tantum  perpaucis  verbis  ulcus  carci- 
nomatosum  describit. 

Tulpius  saepe  in  hominibus,  dysenteria  la- 
borantibus, post  mortem  in  intestino  crasso  ulcera 
vidit,  sed  nunquam  ei  placuit,  illorum  formam  ac- 
curatius designare.  ' 


Theophili  Boneti,  Sepulchrcstum  sive  Analomia  prac- 
tlca.  Genevae  1679.  p.  853. 

*)  Joanni  Conradii  Brunneiy  Glandula  duodeni  seu  Pan- 
creas. Francofurti  ct  Heidelbergae  1715. 

Nicolai  Tulpii,  Amstelodamiensis,  Observationes  medi- 
cae. Edit.  nova.  1685.  p.  205. 


11 


Et  ipse  Morgagni  in  libro  tertio  de  inteslU 
noruiii  morbis  observationes  suas  comnumicat,  ubi 
post  dysenteriam,  diarrhoea  sine  torminibus  succe- 
dente, ultimam  ilei  intestini,  ])rimani  coli  partem, 
invenerit  exulceratas. 

Basstus  ’)  jam  loquitur  de  ulcusculis,  quoad 
formam  inaequalibus,  duris  callosisque  labiis,  in 
quibus  tunica  nervea  usque  ad  musculorum  tuni- 
cam erosa  ac  consumta  fuit.  Obveniebant  ei  in 
intestinis  exulcerationes  uno  fere  tractu  seu  serie 
procedentes,  et  in  modum  articulorum  catenae  ad- 
haerentes, quarum  una  ab  altera  semper  ad  disten- 
tiam  pene  transversi  digiti,  nonnunquam  pollicaris 
articuli  aberat.  Plexus  glandulosi  Peyeriani  (inter- 
dum satis  conspicui)  defuere,  hinc  haud  immerito 
snspicari  licuit,  praesertim,  cum  interdum  erosiones 
ulcerosae  eadem  disteiitia  a se  invicem,  eodemque 
loco,  quo  supra  dictae  glandulae  alioquin  cerneren- 
tur, adfuissent,  ulceratione  depastas  et  consumtas 
esse  glandulas,  quibus  ex  verbis  jam  elucet,  ul- 
cera initio  eas  occupasse  et  tunc  in  ceteras  partes 
transiisse. 

Nec  improbabilem  sententiam  proponit  Hop- 
fengaertner  ®),  dum  mentionem  fecit  ulcerum  modo 
fungosorum,  modo  menstrualium,  modo  putridorum. 

*)  Morgagni,  de  sedibus  et  causis  morborum  per  anato- 
men  indigat.  LIb.  V.  Lugdlni  Batavorum,  pag.  42. 

Henrici  Bassii,  in  Alma  Fridericiano.  Observationes 
anatom.  cbirurg.  et  mcd.  Halac  1731.  pag.  235. 

Hiifeland’6  Journal.  Januar  1798.  pag.  523. 


Ulcera  carcinoniatosa,  ct  Scyrrhos  iu  colo  vi- 
disse coiiteiidil  Pringle *  *),  quod  valde  dubilaii- 
dum  est. 

Notatu  dignae  sunt  observationes  Cruveilhier- 
sii  in  cadaverum  dissectionibus,  nam  qui  illas 
legit,  certior  fit  de  cognoscendis  ulceribus  menstrua- 
libus, mere  scrophulosis,  et  putrido -scropliulosis. 

Pichlin  ^),  Ettmuller  et  Kaeteler  descripse- 
runt ulcuscula  aphthosa  a labiis  usque  ad  ventriculum 
et  ad  infimas  tractus  intestinorum  partes  dispersa. 

Nicolaus  Leonicenas  ®)  jam  Galeno  hoc  notum 
fuisse  contendit,  qui  tunicam  internam  glabram  in- 
testinorum, interdum  corrosam,  ulceribus  parvis, 
aphthis  oris  similibus  se  vidisse  dixerit. 

John  Ahercrombie  ’^)  commemorat  diversas  ul- 
cerum formas,  sed  solummodo  tempore  mutari,  ct 
tali  modo  quodque  ulcus  plures  gradus  absolvere, 
dicit,  sed  res  longe  aliter  se  habet,  et  rationes,  quas 
affert,  valde  invalidae  sunt  et  inermes. 


John  Pringle's  Krankheitcn  der  Armec  von  Brandc. 
Altcnburg  1772.  pag.  290,  256,  338. 

^')  Cruveilhier’s  Medicae  pratique  cclalrc  par  l’anloinc  cl 
pliysiologie.  Cap.  I,  1821.  pag.  30,  139. 

3)  Pichlin,  Observat.  XXVI.  LIb.  I. 

*)  Ettmuller,  Prax.  rned.  Pars  II. 

Kaeteler,  de  aphtlusu  pag.  15. 

Comment.  in  XII  Aphoris,  Sectio  IV. 

John  Abercrombie'’s  Krankheitcn  des  Darmkanals,  ilbcrs. 
von  Hennrich  JVolff,  Bonn  1822.  pag.  133. 

Joannes  Cloquet  *)  et  Billard  invenerunt  saepe 
ulcera,  quae  pro  descriptione  magnam  habuerunt 
similitudinem  cum  ulceribus  syphiliticis,  scorbuticis, 
haemorrhoidalibus  menstrualibusque. 

Hesse"^)  non  dubitat  intestinorum  emollitionem 
accusandam  esse  ut  causam  sufficientem  ulcerum 
producendorum,  sed  jam  ante  hunc  morbum  illa 
adfuisse  ulcera,  aequo  cum  jure  ei  respondendum 
est,  nam  nihil  obstat,  quin  in  hac  opinione  perse- 
veremus, etsi  verisimilius  est,  formam  ulceri  solum- 
modo per  dyscrasiam  tributam  esse. 

Hergt  observavit  in  homine,  febre  nervosa 
laborante  post  mortem  in  Ileo  septendecim  ulcera, 
quae  manifestum  characterem  ulceris  carcinomatosi 
prae  se  ferebant,  praecipue  glandulae  Peyerianae 
affectae  erant. 

Wagner  *)  distinguit  tres  diversas  ulcerum  for- 
mas, sunt  nempe  ulcera,  quae  aut  in  febribus  ner- 
vosis aut  in  phthisi  tuberculosa  aut*  in  dysenteria 
obveniunt,  sed  haec  divisio  manca,  minime  pro- 
banda est. 


Nouveaux  Journal  de  Medccin  par  Blecard,  Cloquet. 
Tom.  I.  Janv.  1818. 

Ueber  dic  Erwcichung  der  Gcwebe  und  Organc  des 
menschlichen  Korpers.  Leipz.  1827.  S.  188.  29.  107. 

Annalen  fiir  die  gesaminte  Hcilkunde  unter  der  Redak- 
tion  der  Mitglieder  der  Grofsherzogl.  Badenseben  Sanitats-Com- 
mission.  UI.  Jahrgang.  2tcs  Heft.  Karlsruhe. 

‘*)  Medizinisebe  Jabrbiicber  des  Kaiserl.  Oesterreicblschen 
Staats.  Bd.  III.  St.  10. 

Memoratu  digna  sunt,  quae  praefectus  chirur- 
gicorum divisionis  castrensium  Dr.  Wasserfuhr  ex- 
perientia edoctus  est,  cujus  rei  certiores  facti  sumus 
a Doctore  Eduardo  Graefio  *).  Ulcera  nempe  saepe 
vidit  in  hominibus  febre  nervosa,  quam  febris  ga- 
strica antecesserat,  defunctis,  in  intestinis  tenuibus 
diversae  magnitudinis  et  labiis  fungosis  praedita, 
quae  eo  profundius  in  intestina  penetrabant,  quo 
propinquiora  erant  intestino  crasso.  In  uno  et  eo- 
dem cadavere  vidit  ille  tunicam  villosam  laxatam, 
et  crassiorem,  insulas  quasi  formantem,  et  ex  iis 
nascebantur  ulcera. 

Bright  multos  phthisicos  observavit,  quorum 
intestina  post  mortem  ulcusculis  'obsita  erant.  Sae- 
pius ab  ipso  exordio  ulcerum  formas  observare  ei 
contigit,  dum  maculae  tantummodo  erant.  Sed  non 
solum  in  phthisi,  sed  quoque  in  morbis  primariis 
intestinorum  glandulas  inflammatione  correptas,  ul- 
cera et  cicatrices  detegebat.  De  diversa  eorum 
forma  breviter  obiterque  loquitur. 

Novissimis  temporibus  magnam  navavit  operam 
aestimandae  ulcerum  dignitati  clarissimus  Brous- 
sait  ®).  *).  Ubique  gastro -enteritidem  vidit,  et 

Journal  <lcr  Chiiurgie  u.  Augenhellkundc  von  V,  Graefe 
u.  V.  If  alther.  Bd.  XI.  lleft  1.  1828. 

Reports  of  raedical  Cares  sclected  "wlth  a view  ofillus- 
trating  the  Symptoms  and  Care  of  Discrases  legaresc  to  Morbid 
Anatomie.  London  1827. 

Histoire  de  Phlcgmasies  ou  inflaniinalions  chroniques  » 
Paris  1816.  Bd.  I.,  II. 

Annalen  f.  d.  gesaromte  Heilkunde  unter  der  Bedaktiou 

quod  spectat  ad  ulcera,  beuc  perpendit  eorum  cau- 
sas, quamque  vim  exerceant  in  corpus  humanum. 

De  singulorum  ulcerum  forma  perpauca  eademque 
obiter  iiobiscum  communicat. 

Illustrissimus  Neumann  *)  quoque  detegit  fere 
omnibus  in  hominibus,  febre  petechiali  simili  labo- 
rantibus, post  obitum  in  intestinis  ulcera  magna  ex 
parte  in  Ileo  prope  valvulam  Bauhiiii  rotunda,  areola 
inflammatoria,  circumscissa,  interdum  etiam  ex  » 
parte  gangraenosa.  Inter  haec  et  vaccinarum  pu- 
stulam, quae  nono  die  percipitur,  parvam  tantum 
interesse  diversitatem,  contendit.  Rotunda  forma 
semper  iis  propria,  sed  in  decursu  profundius  pe- 
netrant, imo  usque  ad  peritonaeum.  Glandulas  Peye- 
riauas  praecipue  ab  initio  morbi  morbosas  esse,  et 
in  hisce  primum  ulcera  percipi,  experientia  edoctus 
est.  — Ulcerum  originem  a febre  deducendam 
esse,  certe  crediderim,  formam  autem  ulceris  ab 
ipsa  dyscrasia  dependere  opus  esse,  persuasum 
. mihi  habeo. 


Sed  si  omnia  syste)iiata  diligenter  atque  accu- 
rate nobiscum  perpendimus,  perquam  imperfecta, 
nec  certis  finibus  descripta,  inveniemus.  Namque 


der  Mltglieder  d.  Grofsherzogl.  Badcnschen  Sanitats-Commission. 
Jahrgang  II,  Hcft  2.  1826. 

’)  Hufeland's  Journal  der  praktischen  Heilkunde»  64«  Bd. 
3.  Stiick.  Marz-Hcft.  1827.  pag.  90  — 110. 

fere  omnia  carent  accurata  descriptione,  symptomata 
solummodo  appellantur,  ex  quibus  id  tantum  con- 
jici potest,  ulcera  adesse,  nullo  respectu  habito  aut 
dyscrasiae  in  corpore  versantis,  aut  sedis,  aut  ori- 
ginis aut  exterioris  formae;  qua  ipsa  de  causa  im- 
perfecta habenda  sunt.  Nec  non  maximi  momenti 
videtur,  haec  ipsa  accuratius  inquirere. 

Quid  igitur  illi  sententiae  oppugnat,  qua  quandam 
analogiam  ulcerum  tractus  intestinorum  et  ceterarum 
corporis  partium  esse,  contendimus?  Nam  constru- 
ctionem tractus  intestinorum  respicientibus  magno- 
pere similis  esse  videtur 'singulis  corporis  superficiei 
partibus.  Epidermis  enim  respondet  epitelio,  cutis 
tunicae  mucosae,  musculi  musculis,  et  tela  cellulosa 
telae  cellulosae.  Jam  ipsis  in  oculis  conspicimus 
singulas  ulcerum  formas,  quae  dyscrasiam  totius 
corporis  produnt,  eandemque  sedem,  quam  ceteris 
partibus,  obtinent. 

Quibus  omnibus  in  diversissimis  obductioni- 
bus diligentissimo  studio  observatis  (quarum  in 
nostro  nosocomio  caritatis  saepissime  occasio  mihi 
data  est)  operae  pretium  esse  duxi,  conari,  sin- 
gula ulcera  pro  origine  et  indole  certioribus  descri- 
bere finibus.  Nec  mirandum  est  (quod  jam  saepe 
in  ulceribus,  externas  partes  occupantibus,  evenit) 
quod  ulcera  formam,  dyscrasiae  aut  cachexiae  re- 
spondentem, non  per  longum  temporis  spatium  ob- 
tinent; multae  nocentiae  enim  e.  g.  acrimoniae 
morbosae,  bilis  morbosa,  cetera,  properant  mu- 
tationem; huc  accedit,  quod  bene  respiciendum 

est. 

estj  propinquitas  fontis  vitae  vcgetativae,  ubi  alte- 
rationes  eo  citius  procedunt.  Conditiones,  ulceri- 
bus producendis  inservientes,  sunt  porro  multo 
faustiores  in  intestinis,  quam  in  externis  partibus. 
Omne  fluidum,  quod  retinetur  e.  g.  obstructione 
alvi,  irritat,  et  irritatio  novas  semper  gignit  irrita- 
tiones. Epithelium  ipsum  praeterea  tenuius  est  epi- 
dermide, arteriae  et  venae  tractus  intestinorum 
multo  procliviores  sunt  ad  stagnationes  efficiendas, 
et  hac  ipsa  re  simul  facile  producuntur  degenera- 
tiones, ex  quibus  rursus  facile  ulcus  prodire  potest. 
Nil  impedit,  quo  minus  in  intestinorum  ulceribus 
eodem  modo  ac  in  ulceribus  externis  praecipue 
Originem,  Indolem  Sedemque  respiciamus.  Respectu 
Temporis,  per  quod  ulcera  durant,  externa  aliam 
ineunt  mutationem,  ac  interna,  nam  ulcera  habi- 
tualia nequaquam  in  intestinis  obvenire  possunt, 
mox  perturbatur  iis  vita  vegetativa,  chyli  resorbtio 
haud  juste  procedit,  et  crebiores  alvi  excretiones 
moventur.  His  omnibus  rebus  corpus  humanum 
facile  debilitatum  et  exhaustum  redditur,  exinde- 
que  mox  sequuntur  hydrops,  tabes,  alia.  Facile 
tandem  intelligitur,  in  intestinis  crassis  diutius  ul- 
cera posse  existere,  ac  in  tenuibus. 

DE  ULCERUM  jORIGINE. 

Respectu  origifiis  sunt  ulcera  aut  idiopathica 
aut  sympathica. 

A.  Topica  semel  tantum  observavi  ulcera  ex 
corrosione  orta.  Labia  erant  non  distincte  finita, 
areola  nulla,  et  fundus  neque  prominens,  neque 
excavatus  erat.  Tunica  mucosa  autem  totius  tractus 
intestinorum  erat,  propter  abusum  spirituosorum, 
ex  quibus  deducenda  erant  ulcera,  rubescens. 

B.  Ulcera  sympathica  persaepe  observare  mihi 
contigit.  Modo  sunt  consensualia  sive  symptoma- 
tica,  modo  a7itagonistica. 

a.  Ulcus  consensuale  et  quidem  gastricum  bis 
vidi.  Durante  vita  dyspepsia,  colica,  nausea,  vomi- 
turitio,  flatulentia,  diarrhoea  et  alvi  obstructio  ad- 
erant, et  post  mortem  jejunum  et  ileum  obsita  erant 
ulceribus,  aphthosis  haud  dissimilibus,  fundus  tan- 
tum flavior  erat,  labia  magis  irregularia,  ambitus- 
que mollior,  quam  in  aphthosis  ulceribus  esse  solent. 

b.  Ulcera  antagonistica  multa  eademque  di- 
versa vidi. 

c(.  Ulcera  menstrualia  obsident  praecipue  colon 
fere  nunquam  ileum  et  jejunum,  usque  ad  tuni- 
cam muscularem  penetrant,  in  qua  quasi  excres- 
centias  sarcomatosas  procreant,  quae  nodulorum 
formam  reddunt.  Labia  sunt  irregularia,  laxa  et 
livida,  eorumque  rubedo  minus  saturatur,  quam 
in  ulceris  ambitu,  in  quo  vasa  sauguifera  ube- 
rius confluunt,  et  sanguine  valde  impleta  sunt. 


Haec  ulcera  saepius,  quam  onmia  caetera,  pu- 
tridum assumere  solent  characterem. 

/9,  Ulcera  haemorrhoidalia  eundem  obtinent  locum, 
praeterea  autem  intestinum  rectum;  fundus  et 
areola  eodem  modo  se  habent,  labia  in  hisce 
interdum  callosa,  areola  semper  lividior. 
y.  Ulcera  exanthematica  mihi  etiam  obveniebant, 
aa.  Ulcus  scabiosum  semel  mihi  in  adspectum 
veniebat,  et  quidem  in  foemina,  hydrope  et 
scabie  simul  laborante.  Ulcera  erant  exacte 
rotunda,  penetrantia  usque  ad  tunicam  mus- 
cularem. In  griseo  ambitu  non  deerant  vesi- 
culae, elevationes  epithelii, 
bb.  Ulcus  herpeticum  saepius  inveni.  In  tunica 
mucosa  semper  sedem  habebant,  semperque 
rotunda  erant  forma.  Labia  erant  persaepe 
corrosa,  irregularia,  interdum  callosa,  ambi- 
tusqiie  ex  griseo  rubicundus. 

Ad  ulcera  symptomatica  quoque  referenda  sunt 
Ulcera  cacochymica.  Hae  ulcerum  species  de- 
ducendae sunt  ex  cachexia  aut  dyscrasia  corpori 
inhabitante. 

Species  hae  sunt: 

a»  Ulcus  scorbuticum.  Semel  tantum  mihi 
contigit  illud  observare.  Per  totum  tractum  inte- 
stinorum ulcuscula  erant  dispersa,  excepto  ventri- 
culo. Levissima  laesio  certo  sufficit  ad  haec  pro- 
ducenda ulcera,  quum  omnis  sanguis  dissolutus  sit; 
fundum  sordidum,  sarcomatosuin,  fere  planum,  labia 

striata,  dissecta,  irregularia  et  laxa,  areolam  lividio- 
rem et  diffusam  adspeefui  praebent. 

b.  Ulcera  scrophulosa  saepissime  observavi. 
Inveniuntur  aut  in  tunica  mucosa,  aut  musculari, 
nec  non  in  glandulis,  imo  et  saepe  in  cellulosam 
telam,  corrosis  caeteris  tunicis,  propagantur.  Noii 
raro  et  ipsam  hanc  tunicam  pessuindant,  forameii- 
que  relinquunt  intestini.  — Si  per  accidens  intestina 
corroduntur,  latente  in  corpore  dyscrasia,  penetrant 
certo  ulcera,  quae  mox  gignuntur,  ab  epithelio  usque 
ad  cutem  externam,  interdum  tantum  usque  ad  tu^ 
iiicam  mucosam,  et  constitutio  sola,  prout  valida, 
aut  laxa  est,  diversitatem  hanc  efficit,  Glandulae 
Peyeriauae,  si  inflammatione  chronica  laborant,  in- 
tumescunt, emolliuntur,  elevantque  epithelium,  et  for- 
mant tumorem  circumscriptum,  Glandulae  epithe-r 
lio  perforato,  ulcus  constituunt  labiis  subfossis, 
caeterum  lividis,  attamen  planis.  Fundus  est  in 
aliis  laxus,  in  aliis  fungosus,  saepe  ichore  caseoso 
obtectus.  Nunquam  vidi  haec  ulcera  tunicam  ceF 
lulosam  penetrasse,  quod  nonnulli  auctores  conten- 
dunt; quaedam  semper  tunicae  cellulosae  lamellae 
destructione  correptae  non  sunt.  Glandulae  me- 
scntcrialcs  symptomatice  intumescunt.  Ulcera  haec 
scrophulosa  in  phthisicis  saepe  occurrunt,  si  pri^ 
mum  exorta  sint,  sine  dubio  mortem  valde  accele- 
rant, propter  turbatam  quodammodo  sublatam  vege- 
tationem. In  phthisicorum  cadaveribus  dissectis  in- 
venimus persaepe  ulcera  putrida,  quem  characterem 
ultimo  in  phthiscos  stadio  acquirunt.  Characterem 

autem  putridum  nunquam  prius  assumunt,  quam 
donec  ad  muscularem  tunicam  progressa  sint.  Ex- 
ceptis duodeno  et  intestino  recto,  totum  intestino- 
rum tractum  occupant. 

c,  Ulcera  arthritica  praecipue  colon  et  coc- 
cum occupare  solent,  equidem  autem  et  in  caeteris 
intestinis  haecce  observavi.  Eandem  formam  sem- 
per  ostendebant,  fundus  nempe  erat  absque  omni 
granulatione,  inaequalis,  callosus,  subflavidus,  labia 
erant  irregularia,  callosa,  dura,  areola  saepe  fusca 
et  nonnulla  vasa  venosa  annulum  quasi  formabant 
circa  marginem,  qualis  in  oculis  conspicitur.  Ulcera 
tunicam  mucosam  non  transgrediebantur. 

d,  Ulcera  syphilitica  semel  tantum  observandi 
mihi  occasio  data  erat,  et  quidem  in  homine  post 
inunctionis  curam  defuncto.  Ulcera  obtinebant  ile- 
um, jejunum  et  colon,  et  eorum  fundus  materia 
melli  simili  obtectus  erat,  labia  fere  rotunda,  sed 
subcallosa  erant,  in  circuitu  apparebat  quasi  cingu- 
lum, colorem  ex  rubro  fuscum  reddens,  quod  non 
in  omnibus  ulceribus  reperiebatur, 

e.  Ulcera  mercurialia,  quae  adeo  in  ventri- 
culo inveni,  et  a pharynge  usque  ad  anum  dispersa 
erant,  in  tunica  mucosa  sedem  habuere,  Fundus 
continebat  caseosam  massam  et  labia  erant  irregu- 
laria, carebant  areola,  In  ulceribus  tam  syphiliticis, 
quam  mercurialibus,  erat  tunica  villosa  relaxata. 

f.  Ulcera  aphthosa.  Jam  sat  notum  est,  haec 
toto  in  tractu  intestinorum  obvenire,  et  marginibus 


rubris  tumescentibus,  et  fuiiclo  albido,  et  areolis 
rubicundis,  sed  non  distincte  rotundis  exstructa  esse. 

Saepe  in  infantibus,  in  quibus  dentitio  aegre 
perhgitur,  reperiuntur,  etiam  in  phthisi  et  tabe  ad 
linem  vergente,  rarius  in  aliis  cachexiis  occurrunt. 
Comitantur  saepe  febrem  putridam,  gastricam,  pi- 
tuitosam, spectabilem  magnitudinem  nunquam  adi- 
piscuntur. Diarrhoeam  vel  Dysenteriam  febri  de- 
currentem comitari  solent,  quod  Sydetihamius  *) 
observavit. 

g.  Ulcera  caremomatosa.  Priusquam  ulcus 
carcinojiiatosum  apparet,  conspicimus  in  illo  loco 
Scyrrhum.  Hic  a duritie,  quam  gignit  in  organis 
ipso  laborantibus,  nomen  trahens,  in  variis  orga- 
nismi systematibus  oriri  potest,  et  semper  cum  iu- 
duratione  corporisque  degeneratione  conjunctus  est, 
Notus  fuit  hic  morbus  jam  antiquis  medicis,  jam 
Galenus  et  Aretaeus,  alii,  bene  illum  noverunt. 
Tot  igitur  tamque  diversae  sunt  scyrrhi  formae;  si 
autem  secundum  anatomiae  leges  eam  exploraveris 
fere  hoc  invenies: 

Organum  morbo  correptum,  si  cohaerentiae 
niodum  adspicimus,  densitatem  et  duritiem  legitimam 
iiormalcmque  longe  excedit.  Duritie  adaucta,  volu- 
ihcn  paulo  tantum  augetur.  Scyrrhus  in  lamellas 
dissectus  justo  magis  pallet  et  albicat.  Ex  duabis 


Opuscula  medica  Sydenhamii.  Sect.  IV.  Gap,  III.  p,  222. 

Galeni,  Method.  medend.  Lib.  XIV.  Gap,  6 — 9.  ejusd. 
dc  arte  curaud.  Lib.  11.  Gap.  2. 

denique  scyrrhiim  constare  substantiis  altera  fibrosa, 
opaca,  altera  fere  anorgaiiica  et  pellucida  patet. 
Illa  composita  est  ex  fibris  duris  ligameiitosis,  quae 
ab  eodem  centro  exortae,  ad  omnes  peripheriae 
partes  extenduntur,  varioque  modo  se  invicem  se- 
cantes, cellulas  formant,  quae  materiam  pellucidam 
coloris  vulgo  subfusci,  coerulei  ex  viridi  canescen- 
tis, continent.  Scyrrhum  autem  in  Carcinoma 
transiturum  esse,  suspicari  possumus  simulae  ejus 
durities  augetur,  si  color  normalis  rubescere  atque 
iii  nigrum  transire  incipit.  In  epidermide  cernun- 
tur vesiculae  et  fissurae,  ex  quibus  humores  tcilues 
effluunt.  Nuni  humores  effluentes  ambitum  quoque 
corrodant,  eundemque  quasi  morbum  constituant, 
nescio,  equidem  nunquam  de  hac  re  experientia 
sum  edoctus. 

Ruptis  integumentis,  apertus  seu  manifestus ^ 
integris,  occultus  dicitur  cancer.  Ruptis  enim  in- 
tegumentis, malignum  et  plane  sui  generis  ulcus 
producit,  cujus  margo  durus  est,  callosus,  rimosus, 
modo  incanis,  modo  niger.  Carcinomatis  formae 
merito  duae  distingui  possent;  fungosa  et  sphacelosa. 
Primam,  in  qua  variae  excrescentiae  simul  erum- 
punt, nunquam  vidi  in  tractu  intestiiioruin.  Pylo- 
rus saepissime,  rarius  cardia  et  ventriculus  ipse 
carcinoma  ostendunt,  semel  tantum  in  intestino  re- 
cto observavi.  Ulcus  carcinomatosum  in  glandulis 
solummodo  obvenit,  et  eorum  sententiam,  qui  iu- 


*)  Richter’s  Anfangsgr.  d.  VVundarznci.  Tli.  I.  p.  457. 


(Iiiraliones  scyrrhosas  atque  ulcera  carcinomatosa 
etiam  in  tela  cellulosa  ct  in  parenchymatosis  inte- 
stinis in  textura  spongiosa,  atque  in  membranis  mu- 
cosis oriri  posse  contendunt,  comprobare  non 
possum. 

Indolis  et  sedis  ulcerum  jam  eo  loco,  quo  de  ori- 
gine loculus  sum,  mentionem  feci.  Hoc  unum  tandem 
notatu  dignum  est,  quod  culis  externa,  quae  ulcerum 
sedi  respondet,  saepissime  papulis,  rubro  ambitu 
praeditis,  obsita  sit,  quae  mox  de  ulcerum  sede 
nos  certiores  faciunt. 

Nec  dubitari  potest,  quin,  ut  in  externis  cor- 
poris partibus,  sic  in  inleslinis  complicata  ulcera 
inveniantur. 


CURRICULUM  VITAE. 

Ego  Carolus  Guilelmus  Dammann  confessioni  ad- 
dictus evangelicae,  die  quinto  mensis  Octobris  Anno 
MDCCCV  Wlttstochii,  oppido  Prignitiae,  patre  Au- 
gusto Ludowico,  praematura  morte  mihi  erepto,  cu^ 
jus  obitum  jam  per  plures  annos  lugeo,  matre  autem 
carissima  e stirpe  Grell  adhuc  vivente,  natus  sum. 
Lyceum  in  urbe  antea  memorata  septem  per  annos  fre- 
quentavi, privatim  praeterea  a pastore  evangelico  Graefe, 
optime  de  me  merito,  viro  humanissimo,  doctissimo, 
usque  ad  mortem  reverendo,  eruditus  sum. 

Anno  MDCCCXXIV  Bcrolinum  me  contuli,  ubi 
mense  Octobri  Instituti  regii  medico  - chirurgici  Fride- 
rico- Gullelmiani  civibus  adseriptus,  per  quadriennium, 
ut  studium  medicinae  absolverem,  hisce  Illustr.  et  Cei. 
Virorum  praelectionibus  assidue  interfui: 

De  philosophicis  Illustr.  Hegel  et  Cei.  WoLFF  dis- 
serentes audivi ; de  methodologia  et  encyclopaedia  medica, 
de  anatomia  corporis  humani  universa,  de  anatomia  or- 
ganorum sensuum  et  dentium,  de  anatomia  comparata, 
et  pathologica  Illustr.  Rudolphi,  de  osteologia,  splan- 
chnologia, et  syndesmologia  Illustr.  Knape  interfui  prae- 
lectionibus. Iisdem  Illustr.  Viris  arte  cadavera  rite  dis- 
secandi institutus  sum ; historiam  naturalem  universam, 

Lolanicen  Illustr.  Link,  Zoologiam  Illuslr.  Lichtenstein, 
physicen,  chemiam,  et  pbarmaclam  Cei.  Turte,  Illustr. 
Hermbstaedt,  et  Illust.  Mitsciierlicii,  milu  tradi- 
derunt. Physiologiam,  cum  generalem  tum  specialem 
Illustr.  Rudolpiii,  Cei.  Eck  et  Cei.  Schulz  me  docue- 
runt. Frequentavi  praelectiones  Illustr.  Frd.  IIufeland 
de  pathologia  generali,  de  semiotice  et  therapia  tam  ge- 
nerali, quam  speciali,  Illustr.  HORN  de  pathologia  spe- 
ciali, de  vesaniis  et  de  morbis  syphiliticis.  In  therapia 
speciali  Perillustr.  GuiL.  Hufeland  praeceptore  gavisus 
sum,  nec  non  interfui  praelectionibus  Illustr.  Osann  de 
njateria  medica,  de  auxiliis  in  subito  vitae  periculo  fe- 
rendis, et  de  fontibus  medicatis.  Artem  formulas  medi- 
cinales concinnandi  mihi  tradiderunt  Illustr.  Knape  et 
Cei.  Casper,  quippe  qui  artem  quoque  medicamina  prae- 
parandi me  edocuit  et  infantum  morbos  mihi  tradidit. 
Celsi  de  medicina  libros  Cei.  Hecker  mihi  interpreta- 
tus est,  qui  simul  exercitationes  disputandi  modera- 
tus est. 

Chirurgiam  generalem,  fascias  rite  applicandi  prae- 
cepta, de  ossibus  fractis  et  luxatis  doctrinam,  artem 
obstetritiam  Illustr.  Kluge  me  docuit.  Tradidere  mihi 
ophthalmlatricen  Illustr.  Jungken,  medicinam  forensem 
Illustr.  Knape,  chirurgiam  specialem  Illustr.  PxUST,  aklur- 
giam  Illustr.  Illustr.  triumviri  DE  Graefe,  Kluge  et  Rusx. 

In  Clinicis  autem  medicis.  Chirurgicis  et  ophthal- 
miatricis  Illustr.  Illustr.  Guil.  Hufeland,  Neumann, 
DE  Graefe,  Rust  et  Jungken  exercitatus  sum,  nec 
non  glorior  exercitationibus  medico  - clinicis  duce  Illustr. 
Rartels. 

Quibus  studiis  peractis,  medico  - chirurgi  inferioris 

munere  in  nosodocliio  caritalls  IJeroIincnsi  per  anuum 
functus  Sum. 

Jam  vero  tentamine,  tam  pliilosophico,  quam  me- 
dico , et  examine  rigoroso  coram  gratiosa  medicorum 
- facultate  legitime  superatis,  fore  spero,  ut  dissertatione, 
quam  conscripsi,  et  thesibus  rite  defensis,  summi  in 
utraque  medicina  honores  mihi  concedantur. 

Quibus  impetratis,  medici  militaris  inferioris  mu- 
nera suscepturus , Glogaviam  majorem  me  conferre 
jussus  sum. 


I 


THESES  DEFENDENDAE. 


1. 

P artus  praematurus  praeferendus  est  sectioni  Cae- 
sareae et  perforationi  foetus. 

II. 

Praeter  pulmones  etiam  cutis  ad  perfectiorem  san- 
guinis gradum  efficiendum  confert. 

III. 

Venaesectio  sciscitatoria  reficienda  est. 

IV. 

Vicus  carcinomatosum  in  glandulis  solummodo  ob- 
venire, contendo. 

V. 

Non  existit  remedium  prophylacticum. 


